འབར་མའི་ནང་ངོ་དེབ་བཀོལ་སྤྱོད་བྱེད་མཁན་མི་མང་ས་ཡ་༢༠ལྷག་ཡོད་པ་དང་།མི་མང་གིས་ཉིན་རེའི་གནས་ཚུལ་ཤེས་རྟོགས་ཡོང་ཆེད་བརྒྱུད་ལམ་དེ་བེད་སྤྱོད་མང་ཤོས་བྱེད་ཀྱི་ཡོད་འདུག་པས།དེའི་ཐོག་ཁ་ཆེ་གྲངས་ཉུང་མི་རིགས་ལ་དྲག་སྤྱོད་དང་འཁོན་འཛིན་བརྒྱུད་སྐུལ་བྱེད་པའི་ཡིག་འཁྱམ་མང་པོ་ཞིག་ཡོང་གི་ཡོད་འདུགདེ་ཡང་ཕྱི་ལོ་༢༠༡༤ལོར་ངོ་དེབ་ཐོག་ཏུ།ཁ་ཆེའི་སྐྱེས་པ་ཞིག་གིས་ནང་པའི་བུད་མེད་ཅིག་ལ་བཙན་གཡེམ་བཏང་བའི་དྲ་ཐོག་གནས་ཚུལ་རྫུན་མ་ཞིག་ཁྱབ་སྤེལ་སོང་ནས།གྲོང་ཁྱེར་མཱན་ཌ་ལི་ཞེས་པ་དེར་མི་རིགས་གཉིས་བར་འཁྲུག་འཛིང་ཚབས་ཆེན་ཤོར་བའི་གནས་ཚུལ་བྱུང་འདུག